கேள்வி: கடிகாச்சலம் பற்றி விளக்கவும்.
பதில்: கடிகாச்சலம் (''Ghatikachala'') என்பது தமிழ்நாடு இராணிப்பேட்டை மாவட்டம் சோளிங்கர் அருகிலுள்ள ஒரு மலையாகும். இது ஒரு இந்து யாத்திரை மையமாகும். இங்கு விஷ்ணு நான்காவது அவதாரம் நரசிம்மர் ஒரு பழமையான கோயில் உள்ளது. இத்தலத்தின் பெயரான கடிகாச்சலம் எனபது பண்டைய தொன்மங்களில் அறியப்படுகிறது. கடிகை என்பது கால அளவைக் குறிப்பிடும் ஒரு பெயராகும். சோளிங்கர் அதன் புறநகர் பகுதியில் அமைந்துள்ள கோயில்களுக்கு பிரபலமானது. அதில் ஒன்று கடிகாச்சலம் மலையின் உச்சியில் அமைந்துள்ள யோக நரசிம்மர் கோயில் மற்றொன்று யோக ஆஞ்சநேயர் கோயில். திருக்கடிகை (சோளிங்கர் அல்லது சோழசிம்மபுரம்) வைணவ சமயம் புனித தலங்களான 108 திவ்ய தேசங்களில் ஒன்றாகும். இரண்டு கோயில்களும் இரண்டு குன்றுகளின் மேல் அமைந்துள்ளன.
கேள்வி: கடிகாச்சலம் - யோக ஆஞ்சநேயர் குறித்து விரிவாக சொல்லுங்கள்.
பதில்: இங்கு அனுமான் ஜெயந்தி விழா வெகு விமரிசையாக கொண்டாடப்படுகிறது. இதையொட்டி ஆஞ்சநேயர் கோயில் உள்ள சிறிய மலைக்கு ஏராளமான பக்தர்கள் வருகை தருகின்றனர். யோக முத்திரையில் அமர்ந்துள்ள ஆஞ்சநேயர் மேற்கு நோக்கியவாறு வீற்றிருக்கிறார்.
கேள்வி: கடிகாச்சலம் - தொன்மம் குறித்து விரிவாக சொல்லுங்கள்.
பதில்: இரண்யகசிபுவை ( அசுரர் (இந்து சமயம்) ) கொன்ற பிறகும், நரசிம்மர் தன் கோபத்தை அடக்க முடியாமல் இருந்தார். அவரது கோபம் அடங்க சிவன் அவருக்கு உதவி செய்தார். பிரகலாதனை மகிழ்விக்க, யோக நரசிம்மர் யோகநிலையில் (பெரிய மலையில்) ஒரு கடிகை நேரம் தனது சேவையை வழங்கினார். இதனால் இத்தலம் "கடிகாச்சலம்" என்றும் அழைக்கப்படுகிறது.
கேள்வி: கடிகாச்சலம் - திருவிழாக்கள் குறித்து விரிவாக சொல்லுங்கள்.
பதில்: மலை அடிவாரத்தில் உள்ள கோயிலில் பக்தவத்சலப் பெருமாள் (தக்கன்), பெரியபிராட்டியார் மற்றும் பூமிப் பிராட்டியார் ஆகியோர் போக நிலையில் (தியானம் நிலை) காணப்படுகின்றனர். ஆண்டாள், ஆழ்வார்கள், கருட வாகன வரதராஜ பெருமாள், எறும்பியப்பா, தொட்டாச்சாரியார் ஆகியோருக்கு தனித்தனி சன்னதிகள் உள்ளன. பெரியமலை மற்றும் சின்னமலையில் உள்ள கடவுள்களான, நரசிம்மர் மற்றும் ஆஞ்சநேயர் இருவரும் சாந்தநிலையில் (யோக நிலை) உள்ளனர். அனைத்து உற்சவங்களும் கோயிலின் பக்தவத்சலருக்கு நடத்தப்படுகின்றன. ஒவ்வொரு வெள்ளிக்கிழமையும் தாயாருக்கு (அமிர்த வல்லி) சிறப்பு பூசைகள் செய்யப்படுகின்றன. முக்கிய நகரங்களில் இருந்து தொலைவு {| class="wikitable" !நகரம் ! தூரம் (கிமீ) |- | சென்னை | 110 |- | வேலூர் | 50 |- | திருத்தணி | 27 |- | அரக்கோணம் | 27 |}